proxectonos/corpus_dominio_legal_administrativo_tmp huggingface dataset:
DECRETO 277/2003, do 22 de maio, polo que se aproba o escudo do Concello de Cenlle (Ourense).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 12/06/2003

O Concello de Cenlle considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do seu escudo, para a aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Administración Local e logo de deliberación do Consello da Xunta de Galicia na súa reunión do día vintedous de maio de dous mil tres,
DISPOÑO:
Artigo único.-Aproba-lo escudo do Concello de Cenlle, que figura como anexo, organizado do seguin
te xeito: de ouro (amarelo), un acio de uvas de sinople (verde), coas súas follas e sarmento do mesmo, flanqueado de dúas torres de prata (branco) e acompañado de dúas ondas de azur (azul), unha no xefe e outra na punta. Ó timbre, coroa real pechada.
Santiago de Compostela, vintedous de maio de dous mil tres.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Administración
Local
RESOLUCIÓN do 5 de xuño de 2003 pola que se fai pública a convocatoria e a orde do día do Pleno do Consello Galego de Turismo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 12/06/2003

En cumprimento do establecido no artigo 8 do Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico,
RESOLVO:
Primeiro.-Convoca-la reunión do Pleno do Consello Galego de Turismo para o día 19 de xuño de 2003 en Santiago de Compostela.
Segundo.-A orde do día da dita reunión será a que figura como anexo a esta resolución.
Santiago de Compostela, 5 de xuño de 2003.
Jesús Pérez Varela
Conselleiro de Cultura, Comunicación Social e Turismo
ANEXO
Orde do día da reunión do 19 de xuño de 2003, do Pleno do Consello Galego de Turismo.
1. Constitución do Pleno.
2. Aprobación do regulamento de réxime interno.
3. Proposta de estudio ás tres universidades galegas sobre a elaboración do Plan de ordenación turística de Galicia.
4. Rogos e preguntas.
CORRECCIÓN de erros.-Resolución do 9 de maio de 2003 pola que se ordena a publicación do acordo do Consello da Xunta de Galicia do 8 de maio de 2003, polo que se aproba a modificación da relación de postos de traballo da Delegación Provincial da Consellería da Presidencia, Relacións Institucionais e Administración Pública de Pontevedra en Vigo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 12/06/2003

Advertidos erros na resolución publicada no DOG nº 90, do luns 12 de maio de 2003, cómpre face-las oportunas correccións:
-Na páxina 5.922, onde di: «Resolución do 9 de maio de 2003, pola que se ordena a publicación de acordo do Consello da Xunta de Galicia do 8 de maio de 2003, polo que se aproba a modificación da relación de postos de traballo da Delegación Provincial de Pontevedra en Vigo».
Debe dicir: «Resolución do 9 de maio de 2003, pola que se ordena a publicación do acordo do Consello da Xunta de Galicia do 8 de maio de 2003, polo que se aproba a modificación da relación de postos de traballo da Delagación Provincial da Consellería da Presidencia, Relacións Institucionais e Administración Pública de Pontevedra-Vigo.
-Na páxina 5.922, na cuarta liña do páragrafo terceiro onde di: «... presentes na Mesa Sectorial de Negociación... », debe dicir: «... presentes na Mesa Xeral de Negociación...».
CORRECCIÓN de erros.-Resolución do 4 de xuño de 2003 pola que se concede a Medalla de Galicia nas súas categorías de prata e bronce.
PRESIDENCIA — III. OUTRAS DISPOSICIÓNS — 13/06/2003

Advertido un erro na devandita disposición, publicada no DOG nº 111 do martes, 10 de xuño, cómpre face-la oportuna corrección.
Na páxina 7.478, segunda columna, onde di: «Patronato e asemblea da Fundación Galicia Emigración», debe dicir: «Padroado e asemblea da Fundación Galicia Emigración».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 6 de xuño de 2003 pola que se regula transitoriamente o nomeamento de determinados directores e demais membros dos equipos directivos de centros escolares públicos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/06/2003

No capítulo VI do título V da Lei orgánica 10/2002, do 23 de decembro, de calidade da educación (LOCE) modifícase substancialmente o procedemento para o nomeamento dos directores dos centros docentes públicos de ensino escolar, establecéndose que se fará mediante concurso de méritos entre profesores funcionarios de carreira dos corpos do nivel educativo e réxime ó que pertenza o centro.
Dado que a aplicación do novo procedemento require un prazo adecuado para desenvolve-lo disposto pola LOCE, establécese, no punto 1 da disposición transitoria primeira da devandita lei, que a duración do mandato do director e demais membros do equipo directivo dos centros públicos nomeados con anterioridade á entrada en vigor dela será a que corresponda á normativa vixente no momento do seu nomeamento e, no punto 2 da citada disposición transitoria, que as administracións educativas poderán prorrogar, por un período máximo dun ano, o mandato dos directores e demais membros do equipo directivo dos centros públicos dos que a súa finalización se produza no ano natural de entrada en vigor da citada lei.
En consecuencia, en uso da atribución outorgada polo punto 2 da disposición transitoria primeira da LOCE, esta consellería
DISPÓN:
Artigo 1º
1. Con carácter xeral, os delegados provinciais procederán a prorrogar por un ano os nomeamentos dos directores e demais membros dos equipos directivos que rematen o seu mandato o 30 de xuño de 2003.
2. En calquera caso, os nomeamentos que se fagan por finalización de mandato na data indicada no punto anterior estenderanse con efectividade do 1 de xullo de 2003 e ata o 30 de xuño de 2004.
Artigo 2º
No caso de que, durante este período transitorio, houbese que substituí-lo director ou a calquera membro do equipo directivo, procederase de acordo co establecido con carácter xeral nos correspondentes regulamentos orgánicos: Regulamento orgánico dos institutos de educación secundaria, aprobado polo Decreto 324/1996, do 26 de xullo, Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro, e Regulamento
orgánico dos centros públicos integrados, aprobado polo Decreto 7/1999, do 7 de xaneiro.
Disposicións derradeiras
Primeira.-Autorízanse as direccións xerais de Persoal, e de Centros e Ordenación Educativa, para dicta-las disposicións que sexan precisas para o desenvolvemento e aplicación desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 6 de xuño de 2003.
Celso Currás Fernández
Conselleiro de Educación e Ordenación
Universitaria
CONSELLERÍA DE POLÍTICA AGROALIMENTARIA E
DESENVOLVEMENTO RURAL
RESOLUCIÓN do 6 de xuño de 2003 sobre homologación dun curso para guías turísticos de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 16/06/2003

Ó abeiro do disposto na disposición derradeira primeira, do Decreto 42/2001, do 1 de febreiro, de refundición en materia de axencias de viaxes, guías de turismo e turismo activo, e para os efectos establecidos nos artigos 32 e 33 do referido decreto, esta consellería resolve homologa-los seguintes cursos:
III Encuentro Nacional de Calidad Turística, que terá lugar en Santiago de Compostela os días 23 e 24 de xuño de 2003 cunha duración de 10 horas (información e inscrición tfno. 981 54 25 49).
Santiago de Compostela, 6 de xuño de 2003.
Jesús Pérez Varela
Conselleiro de Cultura, Comunicación Social
e Turismo
DECRETO 279/2003, do 4 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción do alargamento e acondicionamento do acceso oeste ó Grove, treito: San Vicente do Mar-A Lanzada, clave: N/PO/95.6.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 16/06/2003

Con data do 27 de novembro de 2002 o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de construcción do alargamento e acondicionamento do acceso oeste ó Grove. Treito: San Vicente do Mar-A Lanzada. Clave: N/PO/95.6.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia, na súa reunión do día catro de xuño de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción do alargamento e acondicionamento do acceso oeste ó Grove. Treito: San Vicente do Mar-A Lanzada. Clave: N/PO/95.6.
Santiago de Compostela, catro de xuño de dous mil tres.
P.A.
José Antonio Orza Fernández
Presidente
Alberto Núñez Feijoo
Conselleiro de Política Territorial, Obras Públicas
e Vivenda
CONSELLERÍA DE CULTURA, COMUNICACIÓN SOCIAL
E TURISMO
ORDE do 11 de xuño de 2003 pola que se dispón o cesamento de vocal en representación da Administración xeral do Estado no Consello de Administración da Autoridade Portuaria da Coruña.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 18/06/2003

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas a facultade de designación e separación dos vocais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para este cesamento.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades ou organismos representados no consello de administración, polo que, vista a proposta da Administración xeral do Estado, e en canto órgano competente,
DISPOÑO:
O cesamento de José Mª Megía Mansilla, por xubilación, como vocal do Consello de Administración da Autoridade Portuaria da Coruña, en representación da Administración xeral do Estado, agradecéndolle os servicios prestados.
Santiago de Compostela, 11 de xuño de 2003.
Alberto Núñez Feijoo
Conselleiro de Política Territorial, Obras Públicas
e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 26 de maio de 2003 pola que se inscribe a asociación Sociedad Filatélica de Arte y Humanidades Eume no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/06/2003

Examinada a solicitude de inscrición no Rexistro de Entidades de Promoción do Camiño de Santiago, presentada pola Sociedad Filatélica de Arte y Humanidades Eume, do 20 de maio de 2003.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Xerencia de Promoción do Camiño de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO:
Que a Sociedad Filatélica de Arte y Humanidades Eume quede inscrita no Rexistro de Entidades de Promoción do Camiño de Santiago co número 145.
Santiago de Compostela, 26 de maio de 2003.
Andrés González Murga
Secretario xeral da Consellería de Cultura,
Comunicación Social e Turismo
ORDE do 24 de abril de 2003 pola que se designa o vicepresidente do consello regulador da denominación de orixe Valdeorras.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 29/04/2003

De conformidade co disposto no Regulamento da denominación de orixe Valdeorras e do seu consello regulador, aprobado pola Orde do 24 de febreiro de 1977, e no Decreto 63/2002, do 28 de febreiro, polo que se regulan os procesos electorais para a renovación dos membros dos consellos reguladores de denominacións de calidade en materia agroalimentaria, trala proposta do pleno do consello regulador do 15 de abril do presente e conforme as atribucións que me veñen conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Artigo único.-Desígnase vicepresidente do consello regulador da denominación de orixe Valdeorras a Ángel Jesús López Vicente.
Santiago de Compostela, 24 de abril de 2003.
Juan Miguel Diz Guedes
Conselleiro de Política Agroalimentaria
e Desenvolvemento Rural
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 30 de maio de 2003 pola que se establece o modelo do informe clínico para a homologación sanitaria de receitas.
CONSELLERÍA DE SANIDADE — III. OUTRAS DISPOSICIÓNS — 09/06/2003

O Decreto 244/2003, do 24 de abril, de homologación sanitaria de receitas oficiais para a prestación farmacéutica, regula o proceso a través do cal se verifican, con carácter previo á súa dispensación, as prescricións en receita oficial de determinados medicamentos, productos sanitarios e dietoterápicos complexos, incluídos na prestación farmacéutica e complementaria do Sistema Nacional de Saúde, co obxecto de valida-lo cumprimento dos requisitos establecidos para a súa prescrición, de acordo coas indicacións terapéuticas establecidas na autorización de comercialización, coas súas fichas técnicas e cos demais requisitos de prescrición, ó abeiro da normativa vixente na materia.
No seu artigo 4 establécese que a devandita homologación esixe informe clínico do facultativo médico que inicie o tratamento, de acordo co modelo que, mediante orde, determine a Consellería de Sanidade e que conterá, polo menos, os datos referentes á identificación do paciente, do facultativo e centro sanitario no que se prescribe, diagnóstico, prestación farmacoterapéutica e indicacións. A validez deste informe non será superior ós seis meses.
Para tal fin, de acordo coas atribucións que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro,
DISPOÑO:
Artigo único.
1. Aproba-lo modelo de informe clínico -incluído no anexo- que cómpre para o proceso de homologación sanitaria de receitas, regulado no Decreto 244/2003, do 24 de abril.
2. O contido deste informe comprende os seguintes puntos:
-Identificación do paciente, do facultativo e do centro sanitario no que se prescribe.
-Datos clínicos (diagnóstico e probas).
-Datos farmacoterapéuticos (indicación e tratamento).
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 30 de maio de 2003.
José Mª Hernández Cochón
Conselleiro de Sanidade
ORDE do 27 de maio de 2003 pola que se autoriza a posta en funcionamento do Centro de educación especial para a atención específica do alumnado con trastornos graves de conducta en Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/06/2003

Polo Decreto 231/2003, do 11 de abril (DOG do 28 de abril), créase un Centro de educación especial para a atención específica de alumnado con trastornos graves de conducta en Santiago de Compostela.
En consecuencia, esta consellería, de conformidade co establecido no artigo 1 do Decreto 213/1998, do 10 de xullo (DOG do 23 de xullo), polo que se establece a estructura orgánica da Consellería de Educación e Ordenación Universitaria, e por proposta da Dirección Xeral de Centros e Ordenación Educativa,
DISPÓN:
Primeiro.-Autoriza-la posta en funcionamento do centro segundo os datos que figuran no anexo desta orde.
Segundo.-Autoriza-las direccións xerais de Persoal, de Centros e Ordenación Educativa e Formación Profesional e Ensinanzas Especiais para adopta-las medidas precisas para a execución desta orde.
Santiago de Compostela, 27 de maio de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Santiago de Compostela.
Localidade: Santiago de Compostela.
Código do centro: 15032327.
Denominación: Centro de educación especial para alumnado con trastornos graves de conducta.
Postos escolares: 15.
CORRECCIÓN de erros.-Resolución do 16 de decembro de 2002 pola que se ordena a publicación do acordo do Consello da Xunta de Galicia do 13 de decembro de 2002, polo que se aproba a relación de postos de traballo da Consellería de Medio Ambiente.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 09/06/2003

Advertido erro na corrección de erros da resolución, publicada no DOG nº 92, do mércores 14 de maio de 2003, cómpre face-la oportuna corrección:
Onde di:
«Na páxina 17.619, no centro de destino CONSERVACIÓN DA NATUREZA-COMPLEXO INTERREXIONAL UMIA-O GROVE, no posto MA.C03.00.000.15770.027.-XEFE GRUPO, na columna Observacións debe suprimirse (2)».
Debe dicir:
«Na páxina 17.619, no centro de destino CONSERVACIÓN DA NATUREZA-COMPLEXO INTERREXIONAL UMIA-O GROVE, no posto MA.C99.30.310.36220.003.-POSTO BASE GRUPO D, na columna Observacións debe suprimirse (2)».
ORDE do 21 de maio de 2003 pola que se delega nos delegados provinciais da Consellería de Medio Ambiente o exercicio de determinada competencia.
CONSELLERÍA DE MEDIO AMBIENTE — III. OUTRAS DISPOSICIÓNS — 02/06/2003

Os traballos de defensa contra incendios forestais teñen, pola súa propia natureza, un carácter especial que aconsella, na procura dun mellor cumprimento dos principios de economía, celeridade e eficacia, delegar nos delegados provinciais o exercicio da competencia para efectua-las contratacións do persoal laboral temporal necesario para o seu desenvolvemento e execución.
Na súa virtude, facendo uso das facultades que me confiren os artigos 13 da Lei 30/1992, do 26 de novembro, de réxime xurídico das administracións públicas e do procedemento administrativo común modificada pola Lei 4/1999, e 43 da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e demais disposicións de aplicación,
DISPOÑO:
Artigo 1º
Delégase nos delegados provinciais o exercicio da competencia para efectua-las contratacións de persoal laboral temporal dos servicios provinciais de defensa contra incendios forestais ós que sexa de aplicación o acordo do 28 de xullo de 1995 (DOG do 8 de setembro).
Artigo 2º
As contratacións que se realicen facendo uso da delegación contida nesta orde indicarán expresamente esta circunstancia e consideraranse efectuadas polo órgano delegante.
Artigo 3º
O conselleiro poderá avocar para si en calquera momento o exercicio das competencias delegadas nesta orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 21 de maio de 2003.
José Manuel Barreiro Fernández
Conselleiro de Medio Ambiente
CORRECCIÓN de erros.-Resolución do 19 de maio de 2003 pola que se convoca unha xornada sobre a Lei de ordenación urbanística e protección do medio rural de Galicia.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 02/06/2003

Advertido erro na devandita resolución publicada no Diario Oficial de Galicia nº 101, do 27 de maio de 2003, cómpre face-la seguinte corrección:
-Na páxina 6.809, no anexo, folla de inscrición onde di: «Vigo: 3 de xuño de 2003; Lugo: 19 de xuño de 2003»; debe dicir: «Vigo: 5 de xuño de 2003; Lugo: 18 de xuño de 2003».
ORDE do 6 de maio de 2003 pola que se autoriza o cambio de denominación do instituto de educación secundaria As Pontes das Pontes de García Rodríguez (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/06/2003

Tendo en conta o artigo 3 punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG do 9 de agosto), así como os correspondentes informes, por proposta da Dirección Xeral de Centros e Ordenación Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 6 de maio de 2003.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: As Pontes de García Rodríguez.
Localidade: As Pontes de García Rodríguez.
Código do centro: 15021767.
Denominación: instituto de educación secundaria As Pontes.
Nova denominación: instituto de educación secundaria Castro da Uz.
DECRETO 272/2003, do 4 de xuño, polo que se nomea secretario xeral da Consellería de Educación e Ordenación Universitaria a Néstor Valcárcel Teijeiro.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 05/06/2003

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día catro de xuño de dous mil tres,
Nomeo a Néstor Valcárcel Teijeiro secretario xeral da Consellería de Educación e Ordenación Universitaria.
Santiago de Compostela, catro de xuño de dous mil tres.
P.A.
José Antonio Orza Fernández
Presidente
Celso Currás Fernández
Conselleiro de Educación e Ordenación Universitaria
ORDE do 12 de maio de 2003 pola que se autoriza a posta en funcionamento do colexio de educación infantil e primaria de Culleredo (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/06/2003

O Decreto 268/1998, do 24 de setembro (DOG do 6 de outubro), crea o colexio de educación infantil e primaria no Concello de Culleredo (A Coruña).
En consecuencia, esta consellería, de conformidade co establecido no artigo 1 do Decreto 213/1998, do 10 de xullo (DOG do 23) e por proposta da Dirección Xeral de Centros e Ordenación Educativa.
DISPÓN:
Primeiro.-Autoriza-la posta en funcionamento do colexio de educación infantil e primaria de Culleredo (A Coruña), tal e como figura no anexo desta orde.
Segundo.-Autoriza-la Dirección Xeral de Centros e Ordenación Educativa para adopta-las medidas precisas para a execución desta orde.
Santiago de Compostela, 12 de maio de 2003.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Culleredo.
Localidade: Culleredo.
Centro: Colexio de educación infantil e primaria de Culleredo.
Código do centro: 15027708.
Zona educativa: Culleredo.
-Unidades
EI: 6
EP: 12
Total: 18
-Postos de traballo
EI: 6
EP: 10
FI: 2
FF: 1
EM: 1
EF: 2
PT: 1
AL: 1
Total: 24
CORRECCIÓN de erros.-Orde do 27 de maio de 2003 pola que se regulan axudas en materia de conservación dos recursos naturais e fomento das accións da poboación local para o desenvolvemento sustentable dos parques naturais.
CONSELLERÍA DE MEDIO AMBIENTE — III. OUTRAS DISPOSICIÓNS — 11/06/2003

Advertido erro no anexo III da citada orde, publicada no DOG nº 108, do 5 de xuño de 2003, cómpre face-la seguinte corrección:
-Na páxina 7.228, o anexo III publicado, debe ser substituído polo que se publica a seguir:
ORDE do 30 de maio de 2003 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 06/06/2003

Os comités éticos de investigación clínica son os encargados de emitir informe de tódolos ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ó establecido no Decreto 32/1996 e os seus membros se nomearán por orde da Consellería de Sanidade e Servicios Sociais.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 30 de maio de 2003.
José María Hernández Cochón
Conselleiro de Sanidade
ANEXO
Novo membro do CEIC de Galicia: Emilio Casariego Vales (FEA de Medicina Interna. Complexo Hospitalario Xeral-Calde).
ORDE do 30 de maio de 2003 pola que se dispón o cesamento de membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 06/06/2003

Os comités éticos de investigación clínica son os encargados de emitir informe sobre tódolos ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ó establecido no Decreto 32/1996.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Cesa, a petición propia, como membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 30 de maio de 2003.
José Mª Hernández Cochón
Conselleiro de Sanidade
ANEXO
Persoa que cesa como membro do CEIC de Galicia: Carlos García Porrúa.
CORRECCIÓN de erros.-Resolución do 4 de xuño de 2003 pola que se concede a Medalla de Galicia nas súas categorías de prata e bronce.
PRESIDENCIA — III. OUTRAS DISPOSICIÓNS — 11/06/2003

Advertido erro na devandita resolución, publicada no DOG nº 111, do martes, 10 de xuño de 2003, cómpre face-la oportuna corrección:
-Na páxina 7.478, no epígrafe Medallas de prata, onde di: «Manuel Antonio Torres Iglesias», debe dicir: «Manuel Antonio Torre Iglesias».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 30 de maio de 2003 pola que se modifica o anexo III da Orde do 18 de febreiro de 2003 pola que se regula o proceso de incorporación para o curso 2003-2004 dos estudiantes ó nivel universitario do ensino nos centros das tres universidades galegas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/06/2003

O Decreto 265/2003, do 15 de maio (DOG do 23 de maio), concede autorización para implantar estudios conducentes a novas titulacións no sistema universitario de Galicia polo que é preciso incorporalas ó anexo III da Orde do 18 de febreiro de 2003 (DOG do 17 de marzo) vinculando os novos estudios universitarios que se poden cursar coas vías de acceso LOXSE e as opcións de COU.
En consecuencia, esta consellería
DISPÓN:
Artigo único.-Engádense as seguintes titulacións universitarias, cos seus vínculos correspondentes, ás que figuran no anexo III da Orde do 18 de febreiro de 2003 (DOG do 17 de marzo):
Vías de acceso
LOXSE
Opcións COU
Titulacións do SUG
1
2
3
4
5
A
B
C
D
Licenciado en comunicación audiovisual
*
*
*
*
*
*
*
*
*
Enxeñeiro técnico de obras públicas: especialidade en construccións civís
*
*
*
*
Enxeñeiro técnico de obras públicas: espec. en transportes e servicios urbanos
*
*
*
*
Enxeñeiro técnico de telecomunicacións: espec. en sistemas de telecomunicacións
*
*
*
*
Enxeñeiro técnico de telecomunicacións: especialidade en imaxe e son
*
*
*
*
Enxeñeiro técnico en topografía
*
*
Santiago de Compostela, 30 de maio de 2003.
Celso Currás Fernández
Conselleiro de Educación e Ordenación
Universitaria
ORDE do 29 de maio de 2003 pola que se modifica o anexo I da Orde do 17 de febreiro de 2003 pola que se regulan as probas de acceso á universidade para os alumnos e as alumnas que cursaron as ensinanzas de bacharelato previstas na Lei orgánica 1/1990, do 3 de outubro, de ordenación xeral do sistema educativo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/06/2003

O Decreto 265/2003, do 15 de maio (DOG do 23 de maio), concede autorización para implantar estudios conducentes a novas titulacións no sistema universitario de Galicia polo que é preciso incorporalas ó anexo I da Orde do 17 de febreiro de 2003 (DOG do 17 de marzo) vinculando os novos estudios universitarios que se poden cursar coas vías de acceso LOXSE e as opcións de COU.
En consecuencia, esta consellería
DISPÓN:
Artigo único.-Engádense as seguintes titulacións universitarias, cos seus vínculos correspondentes, ás que figuran no anexo I da Orde do 17 de febreiro de 2003 (DOG do 17 de marzo):
Vías de acceso
LOXSE
Opcións COU
Titulacións do SUG
1
2
3
4
5
A
B
C
D
Licenciado en comunicación audiovisual
*
*
*
*
*
*
*
*
*
Enxeñeiro técnico de obras públicas: especialidade en construccións civís
*
*
*
*
Enxeñeiro técnico de obras públicas: espec. en transportes e servicios urbanos
*
*
*
*
Enxeñeiro técnico de telecomunicacións: espec. en sistemas de telecomunicacións
*
*
*
*
Enxeñeiro técnico de telecomunicacións: especialidade en imaxe e son
*
*
*
*
Enxeñeiro técnico en topografía
*
*
Santiago de Compostela, 29 de maio de 2003.
Celso Currás Fernández
Conselleiro de Educación e Ordenación
Universitaria
DECRETO 273/2003, do 22 de maio, polo que se acepta a cesión, a título gratuíto, de dúas parcelas destinadas á ampliación do aparcadoiro do instituto de ensino secundario, situadas en Fontenla no concello de Poio (Pontevedra).
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/06/2003

O Pleno da Corporación Municipal do Concello de Poio, reunido en sesión do día 26 de febreiro de 2002, acordou cederlle á Comunidade Autónoma de Galicia dúas parcelas, de 572 m e 722,50 m, situadas en Fontenla, de propiedade municipal.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Poio acordou a cesión, logo da deliberación do Consello da Xunta de Galicia na súa reunión do día vintedous de maio de dous mil tres,
DISPOÑO:
Artigo 1º
Acéptase a cesión, feita polo Concello de Poio, a título gratuíto, das parcelas situadas en Fontenla que a continuación se describen:
a) Rústica.-Fonte de Fontenla ou Souto, a labradío sequeiro, situada na parroquia de San Xoán, muni
cipio de Poio, cunha superficie de cincocentos setenta e dous metros cadrados. É a parcela número 66 do polígono 26 catastral. Linda: ó norte, valado que separa da parcela número 65 catastral; ó sur, valado que separa do predio rexistral número 11827; ó leste, presa e ó oeste, sendeiro. Referencia catastral nº 360410000002600066GW.
Inscrita no Rexistro da Propiedade de Pontevedra número 1, no folio 82 do libro 135 de Poio, no tomo 1594, predio número 11826.
b) Rústica.-Veiga de Souto ou Talladas, a labradío regadío, hoxe a matogueira, situada na parroquia de San Xoán, municipio de Poio, cunha superficie de setecentos vintedous metros con cincuenta decímetros cadrados. É a parcela número 67 do polígono 26 catastral. Linda: ó norte, herdeiros de Andrés Rial, hoxe o predio rexistral 11826; ó sur, Enrique Couselo; ó leste, Benito Nacimiento, e ó oeste, sendeiro e presa. Referencia catastral nº 360410000002600067GO.
Inscrita no Rexistro da Propiedade de Pontevedra número 1, no folio 83 do libro 135 de Poio no tomo 1594, predio número 11827.
Artigo 2º
As parcelas cedidas destinaranse á ampliación do aparcadoiro do instituto de ensino secundario do termo municipal de Poio (Pontevedra).
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, vintedous de maio de dous mil tres.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
RESOLUCIÓN do 26 de maio de 2003 pola que se adxudican dúas bolsas de colaboración en materia de redacción e corrección do Diario de Sesións do Parlamento de Galicia, convocadas por Resolución do 15 de novembro de 2002 (Boletín Oficial do Parlamento de Galicia número 237, do 20 de novembro e Diario Oficial de Galicia número 235, do 5 de decembro).
PARLAMENTO DE GALICIA — III. OUTRAS DISPOSICIÓNS — 05/06/2003

A Mesa do Parlamento de Galicia, na reunión do 26 de maio de 2003, de acordo coa proposta formulada polo tribunal cualificador encargado da selección de dous bolseiros en materia de redacción e corrección do Diario de Sesións do Parlamento de Galicia, na reunión do 20 de maio de 2003, logo de remata-la valoración das dúas fases de selección e totaliza-la súa puntuación definitiva, e de conformidade co establecido nas bases sétima e oitava desta convocatoria (BOPG nº 237, do 20 de novembro e DOG nº 235, do 5 de decembro), adoptou, entre outros, os seguintes acordos:
Primeiro.-Concede-las dúas bolsas de colaboración en materia de redacción e corrección do Diario de Sesións do Parlamento de Galicia, de conformidade co establecido na base sétima.2 desta convocatoria, ós dous aspirantes que obtiveron unha maior puntuación, que se relacionan a continuación:
-Ana Belén Forte López.
-Alberte González Montañés.
Segundo.-Para os efectos da non aceptación ou das renuncias que poidan producirse, establecer unha lista con dez suplentes, integrada polos solicitantes que acadaron as seguintes maiores puntuacións, que se relacionan no anexo por orde de puntuación decrecente.
Contra esta resolución, que pon fin á vía administrativa, poderán os interesados e as interesadas interpoñer recurso potestativo de reposición ante a Mesa do Parlamento de Galicia no prazo dun mes, que comezará a contar a partir do día seguinte ó da publicación desta resolución no Diario Oficial de Galicia. De non se formular recurso de reposición ou contra a súa resolución expresa, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, que comezará a contar a partir do día seguinte ó da publicación desta resolución no Diario Oficial de Galicia.
O que se publica para xeral coñecemento.
Santiago de Compostela, 26 de maio de 2003.
José María García Leira
Presidente do Parlamento de Galicia
ANEXO
Moisés Barreiro Comedeiro.
María Isabel Míguez González.
Damián Suárez Vázquez.
Ana Ledo Villaverde.
María del Carmen Pazos Balado.
Mónica Vilas Cerneira.
Ruth Vázquez González.
María Isabel Acea Méndez.
Norma Rodríguez González.
Francisco A. Lestón Villar.
CORRECCIÓN de erros.-Orde do 19 de maio de 2003 pola que se establecen as bases reguladoras e se convoca para o ano 2003 o programa de fomento da estabilidade e da contratación por conta allea de colectivos desfavorecidos.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 05/06/2003

Advertido un erro na citada orde, publicada no DOG nº 99, do venres 23 de maio, cómpre efectua-la oportuna corrección.
No derradeiro parágrafo da páxina 6.659, no artigo 5º, onde di: «c) Como consecuencia da contratación indefinida...», debe dicir: «b) Como consecuencia da contratación indefinida...».
ORDE do 30 de maio de 2003 pola que se modifica a do 20 de novembro de 2002, pola que se establecen axudas periódicas de prevención e apoio a familias para a integración do menor.
CONSELLERÍA DE FAMILIA, XUVENTUDE E VOLUNTARIADO — III. OUTRAS DISPOSICIÓNS — 05/06/2003

A Orde do 20 de novembro de 2002 (DOG nº 232, do 2 de decembro), da Consellería de Familia e Promoción do Emprego, Muller e Xuventude, regula as axudas periódicas de prevención e apoio a familias para a integración do menor. Na súa exposición de motivos establécese que nos orzamentos xerais da Consellería de Familia e Promoción do Emprego, Muller e Xuventude para o exercicio 2003, na aplicación 14.02.212A.482.0, normalmente ía existir crédito axeitado e suficiente para estas axudas, reservando para tal efecto un crédito de 2.287.913 euros.
Con data do 3 de abril de 2003 foi aprobada unha transferencia de crédito por un importe de 92.212,82 euros, consignándose na aplicación referida un crédito de 2.380.125,82 euros destinados ás ditas axudas, polo que se considera axeitado modifica-la orde de axudas no que respecta á contía dedicada para o financiamento, que resulta incrementada.
De acordo con todo o anterior e no exercicio das facultades que teño atribuídas,
DISPOÑO:
Artigo único.-Modifica-lo parágrafo oitavo da exposición de motivos da Orde do 20 de novembro de 2002, pola que se establecen axudas periódicas de prevención e apoio a familias para a integración do menor, quedando a nova redacción do xeito seguinte:
Nos orzamentos xerais da Consellería de Familia, Xuventude e Voluntariado para o exercicio 2003, na aplicación 14.02.212A.482.0 para as axudas que se establecen nesta orde, resérvase para tal efecto un crédito de 2.380.125,82 euros.
Disposicións derradeiras
Primeira.-Autorízase a directora xeral de Familia para dictar, no ámbito das súas competencias, as resolucións e instruccións necesarias para o desenvolvemento e execución desta orde.
Segunda.-Esta orde entrará en vigor ó día seguinte ó da súa publicación no Diario Oficial de Galicia.
Santiago de Compostela, 30 de maio de 2003.
Pilar Rojo Noguera
Conselleira de Familia, Xuventude e Voluntariado
DECRETO 269/2003, do 22 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da AC-403 Muros-Sta. Comba. Treito: A Pereira (Sta. Comba)-Pino do Val (Mazaricos), clave: AC/01/80.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/06/2003

Con data do 12 de maio de 2003, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado do acondicionamento da AC-403 Muros-Sta. Comba. Treito: A Pereira (Sta. Comba)-Pino do Val (Mazaricos). Clave: AC/01/80.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintedous de maio de dous mil tres,
DISPOÑO
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da AC-403 Muros-Sta. Comba. Treito: A Pereira (Sta. Comba)-Pino do Val (Mazaricos). Clave: AC/01/80.1.
Santiago de Compostela, 22 de maio de 2003.
Manuel Fraga Iribarne
Presidente
Alberto Núñez Feijoo
Conselleiro de Política Territorial,
Obras Públicas e Vivenda
DECRETO 267/2003, do 22 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado do acondicionamento da estrada AC-240 Burres-A Ponte Ulla. Treito: Burres-Fonte Díaz, clave: AC/01/86.1.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/06/2003

Con data do 16 de maio de 2003 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de trazado do acondicionamento da estrada AC-240 Burres-A Ponte Ulla. Treito: Burres-Fonte Díaz, clave: AC/01/86.1.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintedous de maio de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado do acondicionamento da estrada AC-240 Burres-A Ponte Ulla. Treito: Burres-Fonte Díaz, clave: AC/01/86.1.1.
Santiago de Compostela, vintedous de maio de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas e Vivenda
DECRETO 268/2003, do 22 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construcción do alargamento para carril lento na estrada C-532, p.q. 22 + 200 ó 25 + 480, Marcón-Ponte Caldelas. Treito: A Hermida-Polígono Industrial do Campiño, clave: PO/03/091.01.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/06/2003

Con data do 16 de maio de 2003 o director xeral de Obras Públicas, por delegación do conselleiro de Política Territorial, Obras Públicas e Vivenda aprobou o proxecto de construcción do alargamento para carril lento na estrada C-532, p.q. 22 + 200 ó 25 + 480, Marcón-Ponte Caldelas. Treito: A Hermida-Polígono Industrial do Campiño, clave: PO/03/091.01.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día vintedous de maio de dous mil tres,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de construcción do alargamento para carril lento na estrada C-532, p.q. 22 + 200 ó 25 + 480, Marcón-Ponte Caldelas. Treito: A Hermida-Polígono Industrial do Campiño, clave: PO/03/091.01.
Santiago de Compostela, vintedous de maio de dous mil tres.
Manuel Fraga Iribarne
Presidente
Alberto Núñez Feijoo
Conselleiro de Política Territorial, Obras Públicas e Vivenda